กรุงเทพโพลระบุคนจะตัดสินจากนโยบายที่ใช้ในการหาเสียง 55.9%
กรุงเทพโพลสำรวจพบประชาชน 96.9% ยืนยันจะออกไปสิทธิใช้เสียงในการเลือกตั้งครั้งนี้ 55.9% จะตัดสินจากนโยบายที่ใช้ในการหาเสียง 39.7% จะดูจากความรู้ความสามารถมีวิสัยทัศน์ และ 39.3% ดูจากผลงานในอดีต16 มี.ค. 2562 จากการที่คณะกรรมการการเลือกตั้ง (กกต.) มีมติให้วันที่ 24 มี.ค. 2562 เป็นวันเลือกตั้งสมาชิกสภาผู้แทนราษฎร (ส.ส.) เป็นการทั่วไปกรุงเทพโพลล์โดยศูนย์วิจัยมหาวิทยาลัยกรุงเทพจึงสำรวจความคิดเห็นประชาชนเรื่องโค้งสุดท้ายส.ส.แบบไหนคนไทยจะเลือกโดยเก็บข้อมูลประชาชนจากทุกภูมิภาคทั่วประเทศจำนวน 1794 คน พบว่าในการเลือกตั้งครั้งนี้ ประชาชนส่วนใหญ่ร้อยละ 96.9 ระบุว่าตั้งใจว่าจะไปเลือกตั้ง มีเพียงร้อยละ 1.6 เท่านั้นที่ระบุว่า ตั้งใจว่าจะไม่ไป ที่เหลือร้อยละ 1.5 ระบุว่ายังไม่แน่ใจสำหรับปัจจัยที่ใช้ในการตัดสินใจเลือกพรรคการเมือง/ส.ส. เข้ามาบริหารประเทศนั้น ประชาชนส่วนใหญ่ร้อยละ 55.9 ระบุว่าตัดสินจากนโยบายที่ใช้ในการหาเสียง รองลงมาร้อยละ 39.7ระบุว่าดูจากความรู้ความสามารถวิสัยทัศน์ก้าวไกล ร้อยละ 39.3 ระบุว่าดูจากผลงานในอดีต ร้อยละ 38.7 ระบุว่าต้องไม่มีประวัติด่างพร้อยด้านการทุจริต และร้อยละ 35.9 ระบุว่าเป็นคนทำงานช่วยเหลือชุมชนแก้ปัญหาชุมชน
กรุงเทพโพลสำรวจพบประชาชน 96.9% ยืนยันจะออกไปสิทธิใช้เสียงในการเลือกตั้งครั้งนี้ 55.9% จะตัดสินจากนโยบายที่ใช้ในการหาเสียง 39.7% จะดูจากความรู้ความสามารถมีวิสัยทัศน์ และ 39.3% ดูจากผลงานในอดีต16 มี.ค.
กรุงเทพโพล,โพล,การเลือกตั้ง